hotchpotch/miracl-hf-unified huggingface dataset:
অস্ট্রিয়ার রাজ্য
অস্ট্রিয়া একটি যুক্তরাষ্ট্রীয় প্রজাতন্ত্র যা নয়টি রাজ্যের সমন্বয়ে গঠিত। জার্মান ভাষায় রাজ্যকে বলে "লেন্ডার" (Länder, একবচন Land "লান্ড")। তবে যেহেতু লান্ড (Land) বলতে জার্মান ভাষায় "দেশ"-ও বোঝায়, তাই রাজ্যকে সুনির্দিষ্টভাবে "বুন্ডেসলেন্ডার" (Bundesländer, একবচন Bundesland "বুন্ডেসলান্ড") বলা হয়। অস্ট্রিয়ার সংবিধানে অবশ্য দুইটি শব্দই ব্যবহৃত হয়।
প্রত্যেকটি রাজ্যের নিজস্ব নির্বাচিত আইনসভা রয়েছে। এছাড়া রয়েছে একজন করে গভর্নর। প্রত্যেক পাঁচ বছরে নির্বাচন অনুষ্ঠিত হয়। রাজ্য সংবিধান নির্ধারণ করে কোন রাজ্যের আইনসভার কতটি আসন কোন রাজনৈটিক দল পাবে। গভর্নরকে আইনসভা নির্ধারণ করে। তবে রাজধানী ভিয়েনা একই সাথে শহর এবং রাজ্য। তাই ভিয়েনার মেয়র রাজ্যটির গভর্নর হিসেবেও দায়িত্ব পালন করে। এবং ভিয়েনার সিটি কাউন্সিল আইনসভার দায়িত্ব পালন করে।
অস্ট্রিয়ায় রাজ্যসমূহ খুব কম স্বায়ত্বশাসন ভোগ করে। যদিও দেশটির সংবিধান রাজ্যসমুহকে পূর্ণ স্বাধীনতা দিয়েছে, তবে বাস্তবে তার খুব কমই রাজ্যগুলো পেয়ে থাকে। যেসব ক্ষেত্রে রাজ্যসমূহে স্বাধীনতা পায় সেগুলো হল- রাজ্যের অধীন এলাকার পরিকল্পনা এবং জোনিং, পরিবেশ ও প্রকৃতি রক্ষা, শিকার এবং চাষাবাদ, যুব সম্প্রদ্বায়ের উন্নয়ন, জনস্বাস্থ্য সম্পর্কিত কিছু বিষয় এবং কিছু নির্দিষ্ট কর আরোপের কর্তৃত্ব।
অন্যান্য সব বিষয় যেমন- অপরাধ আইন, বেসামরিক আইন, বাণিজ্য আইন, অর্থনৈতিক এবং প্রতিরক্ষা আইন, শিক্ষাগত বিষয়, টেলিকমিউনিকেশন এবং স্বাস্থ্য খাতের অধিকাংশ বিষয়ই রাষ্ট্রীয় আইনসভা কর্তৃক নিয়ন্ত্রিত হয়। রাজ্যসমূহের নিজস্ব কোন বিচারব্যবস্থা নেই। সংবিধান বিচার ব্যবস্থাকে রাষ্ট্রীয় ব্যবস্থা হিসেবে আখ্যা দিয়েছে। এই এক কেন্দ্রিক শাসন ব্যবস্থার সূচনা ঘটেছিল অস্ট্রিয়ান সাম্রাজ্যের সময়, যখন পুরো দেশকেই রাজধানী ভিয়েনা থেকে নিয়ন্ত্রণ করা হতো।
রাজ্যের প্রশাসনিক ব্যাপারের দায়িত্বে থাকে রাজ্য গভর্নর। একারণে গভর্নরের পদটি একটি গুরুত্বপূর্ণ রাজনৈতিক পদ।
অস্ট্রিয়ার নয়টি রাজ্যের অফিশিয়াল জার্মান নাম বর্ণানুক্রমে নিম্নরূপ:
২০১৫ সালের জানুয়ারি পর্যন্ত অস্ট্রিয়ার রাজ্যসমূহের জনপরিসংখ্যান ও সংশ্লিষ্ট তথ্যাবলি নিম্নরূপ:
সরকারি শাহ্ সুলতান কলেজ
সরকারি শাহ্ সুলতান কলেজ বাংলাদেশের একটি শীর্ষস্থানীয় ও ঐতিহ্যবাহী শিক্ষাপ্রতিষ্ঠান। এটি বগুড়া শহরে অবস্থিত। এই কলেজ বাংলাদেশ জাতীয় বিশ্ববিদ্যালয় এর অধিভুক্ত। এটি বাংলাদেশের উত্তর অঞ্চলের অন্যতম বৃহত্তম শিক্ষা প্রতিষ্ঠান।
বগুড়া জেলার অন্তর্গত শহরের কেন্দ্রস্থল সাতমাথা থেকে প্রায় ৪ কিঃমিঃ দক্ষিণে বগুড়া-ঢাকা মহাসড়কের পূর্ব পার্শ্বে বর্তমান বিশ্বরোড সংলগ্ন বনানী মোড়ে বগুড়া পুলিশ লাইন্স ও জাহাঙ্গীরবাদ সেনানিবাসের ও বগুড়া পর্যটন মোটেল নিকটবর্তী, বগুড়া টিএন্ডটি মাইক্রোওয়েভ স্টেশন ও বাংলাদেশ সিল্ক ফাউন্ডেশনের মধ্যস্থলে ঐতিহাসিক স্মৃতিবিজড়িত করতোয়া নদীর তীরে শহরের কোলাহলমুক্ত এক মনোরম ও স্বাস্থ্যকর পরিবেশে সরকারি শাহ্ সুলতান কলেজ অবস্থিত।
এতদৃঅন্ঞ্চলে উচ্চ শিক্ষার ক্রমবর্ধমান চাহিদা মোকাবেলা করার জন্য জনগণের তরফ থেকে বগুড়ায় একটি উন্নতমানের ডিগ্রী কলেজ স্থাপনের যে প্রশ্ন ওঠে তারই পরিপ্রেক্ষিতে ১৯৬৮ খ্রিস্টাব্দের ১ জুলাই প্রতিষ্ঠিত হয় সরকারি শাহ্ সুলতান কলেজ।এই কলেজের দক্ষিণে সুলতানগন্ঞ্জ হাটে পূণ্যভূমি মহাস্থানে শায়িত পীরে কামেল হযরত শাহ্ সুলতান মাহমুদ বুলখী মাহী সওয়ার (রহঃ) সাহেবের পবিত্র একটি খানকা থাকায় তাঁর পবিত্র স্মৃতির প্রতি সম্মান প্রদর্শনে কলেজটির এ নামকরণ করা হয়।
সরকারি শাহ্ সুলতান কলেজ ১৯৮৪ খ্রিস্টাব্দের ১ নভেম্বর জাতীয়করণ করা হয়। বর্তমানে এ কলেজে ৭টি বিষয়ে মাস্টার্স, ১৪টি বিষয়ে অনার্সসহ উচ্চ মাধ্যমিক ও ডিগ্রী পাস কোর্স চালু রয়েছে। কলেজে মোট ২০টি বিষয়ে ক্যাডারভুক্ত ৬৩ জনের অধিক সংখ্যক অভিজ্ঞ শিক্ষকমন্ডলী কলেজের শিক্ষা কার্যক্রম সুষ্ঠু সুন্দরভাবে দক্ষতার সাথে পরিচালনা করছেন।
বিজ্ঞান অনুষদঃ
কলা অনুষদঃ
সামাজিক বিজ্ঞান অনুষদঃ
ব্যবসায় শিক্ষা অনুষদঃ
না ই
http://www.govssc.edu.bd/
মুহাম্মদ গউস
মুহাম্মদ আসাদ গউস (জন্ম: ২৪ এপ্রিল, ১৯৯০) পাকিস্তানের পাঞ্জাব প্রদেশের লাহোরে জন্মগ্রহণকারী মার্কিন ক্রিকেটার। মার্কিন যুক্তরাষ্ট্র জাতীয় পুরুষ ক্রিকেট দলের অন্যতম সদস্য তিনি। দলে অল-রাউন্ডার হিসেবে ভূমিকা রাখছেন মুহাম্মদ গউস। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করে থাকেন। এরপূর্বে অনূর্ধ্ব-১৯ দলে প্রতিনিধিত্ব করেন তিনি।
তার বাবা পাকিস্তানের প্রথম-শ্রেণীর ক্রিকেটে অংশগ্রহণ করেছিলেন। পাকিস্তান থেকে অভিবাসিত হয়ে উত্তর আমেরিকায় পড়াশোনা করেন। পাশাপাশি খণ্ডকালীন চাকুরীতে জড়িত ছিলেন। পাকিস্তানের অল-রাউন্ডার শোয়েব মালিক তার আদর্শ ক্রিকেটার।
২০১০ সালের অনূর্ধ্ব-১৯ বিশ্বকাপের বাছাইপর্বে ১৬৫ রান ও ৯ উইকেট নিয়ে মার্কিন দলকে মূল পর্বে অংশগ্রহণে সহায়তা করেন। মার্চ, ২০১২ সালে সংযুক্ত আরব আমিরাতে অনুষ্ঠিত আইসিসি বিশ্ব টুয়েন্টি২০ বাছাইপর্বের প্রতিযোগিতায় মার্কিন দলের সদস্য ছিলেন তিনি। ২০১৫ সালের আইসিসি আমেরিকাস টুয়েন্টি২০ প্রতিযোগিতায় তাকে দলের অধিনায়ক মনোনীত করা হয়।
রঞ্জিত ফার্নান্দো
এডওয়ার্ড রঞ্জিত ফার্নান্দো (জন্ম: ২২ ফেব্রুয়ারি, ১৯৪৪) কলম্বোয় জন্মগ্রহণকারী সাবেক শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন রঞ্জিত ফার্নান্দো। দলে তিনি মূলতঃ উইকেট-কিপারের দায়িত্ব পালন করেছেন। পাশাপাশি ডানহাতে উদ্বোধনী ব্যাটসম্যান হিসেবে ভূমিকা রাখেন।
১৯৬০ সালে কলম্বোর সেন্ট বেনেডিক্ট’স কলেজে বিদ্যালয়ের প্রথম একাদশে খেলতে শুরু করেন। এ সময়ে তিনি বিদ্যালয়ের শীর্ষস্থানীয় ক্রিকেটারসহ সেরা উইকেট-কিপার ছিলেন। ১৯৬৪ সালে তিনি বর্ষসেরা স্কুলবয় ক্রিকেটার মনোনীত হন। ১৯৬৪ সালে মাইকেল তিসেরা’র অধিনায়কত্বে সিলন দলের সদস্য হিসেবে ভারত সফরে যান। অনানুষ্ঠানিক টেস্ট সিরিজে অংশ না নিলেও সিলন দল তৃতীয় টেস্টে ভারতকে পরাভূত করে যা দেশের প্রথম বৃহৎ জয় হিসেবে স্বীকৃত।
১৯৬৩ থেকে ১৯৭৯ সাল পর্যন্ত ঘরোয়া ক্রিকেটে নন্দেস্ক্রিপ্টস ক্রিকেট ক্লাবের পক্ষে খেলেন। প্রিমিয়ার বিভাগে নিরবিচ্ছিন্নভাবে ১৬ বছর খেলা চালিয়ে যান। দলের অধিনায়ক হিসেবে তিনি অনেকগুলো শিরোপা লাভে দলকে সহায়তা করেন।
সমগ্র খেলোয়াড়ী জীবনে তিনি তিনটি একদিনের আন্তর্জাতিকে অংশ নিয়েছেন। সবগুলো ওডিআইই তিনি ১৯৭৫ সালের বিশ্বকাপে খেলেন। তিনি সর্বমোট ৪৭ রান সংগ্রহ করেছিলেন।
১৯৮২ সালে ইংল্যান্ডে ন্যাশনাল ক্রিকেট অ্যাসোসিয়েশন কর্তৃক পরিচালিত অ্যাডভান্স কোচ হিসেবে উত্তীর্ণ হন। এরফলে শ্রীলঙ্কার জাতীয় কোচ হিসেবে আইসিসি’র পূর্ণাঙ্গ সদস্য লাভে ভূমিকা রাখেন। এছাড়াও, দেশের জাতীয় কোচিং পরিকল্পনার রূপরেখা বাস্তবায়নে সহায়তা করেন।
শ্রীলঙ্কা দলের প্রথম সফরে আনুষ্ঠানিকভাবে প্রথম টেস্টে দলের সহকারী ম্যানেজারের দায়িত্ব পান। খেলোয়াড়ী জীবন থেকে অবসর নিয়ে স্বেচ্ছায় দলের কোচিংয়ে অংশ নেন। ধারাবাহিকভাবে শ্রীলঙ্কা ক্রিকেট কন্ট্রোল বোর্ডের নির্বাহী কমিটিতে সদস্য হন ও অধিকাংশ সময় কোচিং কমিটিতে অংশ নেন। শ্রীলঙ্কার ক্রমবর্ধমান উন্নয়নে ফিল্ডিংয়ের মান বৃদ্ধিতে অনবরত কাজ করে যান। এর ফলাফল হিসেবে ১৯৯৬ সালের ক্রিকেট বিশ্বকাপে দল শিরোপা লাভ করে।
১৯৮৩ থেকে ১৯৮৮ এবং ২০১১ সালে দল নির্বাচকমণ্ডলীর সদস্য ছিলেন তিনি। এছাড়াও আইসিসি’র ক্রিকেট কমিটিতে শ্রীলঙ্কার প্রতিনিধিত্ব করেন। বর্তমানে তিনি শ্রীলঙ্কা ক্রিকেটের ক্রিকেট ও কোচিং কমিটির প্রধানের দায়িত্বে রয়েছেন।
বিল্ডারবার্গ গ্রুপ
বিল্ডারবার্গ গ্রুপ, বিল্ডারবার্গ সম্মেলন বা বিল্ডারবার্গ ক্লাব হল একটি বার্ষিক গোপন সম্মেলন যেখানে প্রায় ১২০-১৫০ জন শীর্ষপর্যায়ের নেতা ও বিশেষজ্ঞ্ররা অংশগ্রহণ করেন। নেতা ও বিশেষজ্ঞরা অর্থনীতি, রাজনীতি, শিক্ষা ও গণমাধ্যম থেকে আসেন। সম্মেলনের দুই-তৃতীয়াংশ অংশগ্রহণকারী ইউরোপ থেকে এবং বাকিরা উত্তর আমেরিকা থেকে আসেন। অংশগ্রহণকারীদের মধ্যে এক-তৃতীয়াংশ রাজনীতি ও সরকারসংশ্লিষ্ট এবং বাকিরা অন্যান্য ক্ষেত্রের।
বিল্ডারবার্গ গ্রুপের প্রথম সম্মেলনটি ১৯৫৪ সালের মে মাসে নেদারল্যান্ডের হোটেল বিল্ডারবার্গে অনুষ্ঠিত হয়। এই সম্মেলনের উদ্যোক্তা ছিলেন কয়েকজন ব্যক্তি। এদের অন্যতম পোল্যান্ডের সাবেক রাজনীতিক জোজেফ রেটিঙ্গার। তিনি পশ্চিম ইউরোপে মার্কিনবাদের বিরুদ্ধে উদীয়মান মতবাদের ব্যাপারে শঙ্কিত ছিলেন। এই পরিপ্রেক্ষিতে তিনি একটি আন্তর্জাতিক সম্মেলনের প্রস্তাব করেন যেখানে ইউরোপ এবং যুক্তরাষ্ট্রের শীর্ষ নেতারা আতলান্টিকতাবাদের পরিবর্ধন নিয়ে আলোচনা করবেন। অর্থাৎ এ সম্মেলনের উদ্দেশ্য হবে যুক্তরাষ্ট্র ও ইউরোপের সাংস্কৃতিক বলয়কে অনুধাবন ও পর্যালোচনার মাধ্যমে এই অঞ্চল দুইটির মধ্যে পারস্পারিক অর্থনৈতিক, রাজনৈতিক ও প্রতিরক্ষা খাতে সহযোগিতার ক্ষেত্র জোরদার করা।
রেটিঙ্গার নেদারল্যান্ডের রাজপুত্র বার্নহার্ড-এর সাথে এব্যাপারে আলোচনা করেন। রাজপুত্র রেটিঙ্গারের সাথে একমত হন। তাদের সাথে ঐকমত্য প্রকাশ করেন বেলজিয়ামের তৎকালীন প্রধানমন্ত্রী পল জিল্যান্ড এবং ইউনিলিভারের প্রধান নির্বাহী পল রিজকেন্স। বার্নহার্ড যোগাযোগ করেন তৎকালীন সেন্ট্রাল ইন্টেলিজেন্স এজেন্সির প্রধানের সাথে। সিআইএ প্রধান তাকে পরামর্শ দেন ডোয়াইট ডি. আইজেনহাওয়ারের উপদেষ্টা চার্লস ডগলাস জনসনের সাথে আলাপ করতে। নির্ধারণ করা হয় যে প্রত্যেক অংশগ্রহণকারীদের দেশের থেকে দুইজন করে আসবে, দুইজনের মধ্যে একজন রক্ষণশীল এবং অন্যজন উদারনৈতিক দৃষ্টিভঙ্গির হতে হবে। প্রথম সম্মেলনে পশ্চিম ইউরোপের ১১টি দেশের মোট ৫০ জন প্রতিনিধি এবং যুক্তরাষ্ট্রের ১১ জন প্রতিনিধি অংশগ্রহণ করে।
প্রথম সম্মেলনের সফলতায় আয়োজকরা এটিকে একটি নিয়মিত বার্ষিক আয়োজন হিসেবে নির্ধারণ করেন। একটি স্থায়ী পরিচালনা কমিটি প্রতিষ্ঠা করা হয়। রেটিঙ্গার এর প্রথম স্থায়ী সচিব হন। এই কমিটি এই সম্মেলনের অংশগ্রহণকারীদের তথ্যাবলি নিয়ে তালিকা প্রস্তত করে, যাতে পরবর্তিতে অংশগ্রহণকারীরা নিজেদের মধ্যে ব্যক্তিগতভাবে যোগাযোগ করতে পারে। পরবর্তি তিনটি সম্মেলন ফ্রান্স, জার্মানি, ডেনমার্কে অনুষ্ঠিত হয়। ১৯৫৭ সালে যুক্তরাষ্ট্রে প্রথমবারের মত বিল্ডারবার্গ সম্মেলন অনুষ্ঠিত হয়। যুক্তরাষ্ট্রের সম্মেলনে ফোর্ড ফাউন্ডেশন প্রায় ৩০,০০০ মার্কিন ডলার আর্থিক সহায়তা প্রদান করে। সংস্থাটি ১৯৫৯ এবং ১৯৬৩ সালের সম্মেলনেও পৃষ্ঠপোষকতা করে।
লাস ভেগাস সংস্কৃতি
লাস ভেগাস সংস্কৃতি হল দক্ষিণ আমেরিকার এক সুপ্রাচীন সংস্কৃতি। প্রাগঐতিহাসিক এই সংস্কৃতির বিকাশকাল মোটামুটি ৮০০০ - ৪৬০০ খ্রিস্টপূর্বাব্দ। কালের বিচারে এই সভ্যতার সময়কাল প্লাইস্টোসিন যুগের একেবারে শেষ দিক থেকে শুরু হয়ে বর্তমান হলোসিন উপযুগে বিস্তৃত বলে মনে করা হয়। তবে অত্যন্ত ছোট ছোট মূলত পরিবারকেন্দ্রিক উৎপাদনভিত্তিক এই সংস্কৃতি তখনও তেমন কোনও কেন্দ্রীয় প্রশাসন যতদূর সম্ভব গড়ে তুলতে পারেনি। এই কারণে "সভ্যতা" শব্দটির তুলনায় "সংস্কৃতি" শব্দটি এদের বর্ণনায় বেশি উপযুক্ত। নৃতত্ত্ববিদ কারেন ই স্টোটার্ট'এর মতে ইকুয়েডরের প্রশান্ত মহাসাগরীয় উপকূল অঞ্চলের জটিল জীববৈচিত্রের সাথে সাথে সুন্দরভাবে খাপ খাইয়ে এরা এদের বসতিগুলি গড়ে তুলেছিল। এই অঞ্চলে খুঁজে পাওয়া প্রায় ৩১টি সুপ্রাচীন বসতির অবশেষ থেকে পাওয়া জিনিসপত্রের রেডিওকার্বন পরীক্ষায় এদের বয়সের প্রাচীনত্ব সুনির্দিষ্টভাবে নির্ধারিত হয়েছে।
এখানকার মানুষ ছিল মূলত শিকারী ও সংগ্রাহক; তবে এরা মাছ ধরতে জানতো। এদের বসতিতে হাড়ের তৈরি সূঁচ ও চামচ জাতীয় যে জিনিসগুলি খুঁজে পাওয়া গেছে, তার থেকে ধারণা করা হয়, তারা সুতো দিয়ে জাল এবং সম্ভবত অন্যান্য কাপড়ও বুনতে পারত। নব্যপ্রস্তরযুগের পাথর ও হাড় দিয়ে তৈরি বিভিন্ন ধরণের হাতিয়ার তৈরির প্রমাণ এখানে বেশ ক'টি জায়গায় খুঁজে পাওয়া গেছে। পরবর্তীকালে এরা আদিম পদ্ধতিতে চাষও শুরু করে। ৬০০০ খ্রিস্টপূর্বাব্দ নাগাদ তারা যে লাউ, মেইজ, প্রভৃতি কিছু খাদ্যদ্রব্য অন্তত চাষ করতে শুরু করেছিল, তার প্রমাণ পাওয়া গেছে। এছাড়া কাঠ, বাঁশ, লম্বা ঘাস ও গাছের ছালও এরা নানা কাজে ব্যবহার করতো। তবে মৃৎপাত্র তৈরির পদ্ধতি এদের জানা ছিল না।
এরা ছোট ছোট দলে বাস করতো। তবে আশেপাশের নানা অঞ্চলের মানুষের সাথে এদের যোগাযোগের প্রমাণ পাওয়া যায়। প্রায় ৩০০০ বছরের মধ্যে এদের জীবনযাপন পদ্ধতিতে খুব সামান্যই পরিবর্তন সূচিত হয়েছিল। বর্তমান ইকুয়েডরের সান্তা এলেনা অঞ্চলের "সুম্পাতে" এদের সবচেয়ে বড় বসতিটি আবিস্কৃত হয়েছে।
প্রদীপ চট্টোপাধ্যায়
প্রদীপ চট্টোপাধ্যায় (বুলা) একজন ভারতীয় বাঙালি সঙ্গীতশিল্পী, গায়ক, বেস বাদক এবং বাঁশিবাদক। তিনি মহীনের ঘোড়াগুলি বাংলা স্বাধীন রক সঙ্গীত ব্যান্ডের একজন প্রতিষ্ঠাতা সদস্য। এবং তিনি গৌতম চট্টোপাধ্যায়ের ভাই।
প্রদীপ চট্টোপাধ্যায় ভারতের পশ্চিমবঙ্গে জন্ম নেন। কলকাতা বিশ্ববিদ্যালয়ের অধিভূক্ত শিবপুরের বেঙ্গল ইঞ্জিনিয়ারিং কলেজ থেকে প্রকৌশলবিদ্যায় স্নাতক সম্পন্ন করার পর তিনি কলকাতা প্রকৌশল ফার্ম এম এন দস্তুর অ্যান্ড কোম্পানি প্রাইভেট লিমিটেডে যোগ দেন।
তিনি শর্মষ্ঠা চট্টোপাধ্যায়কে বিয়ে করেছেন। তদের এক মেয়ে অঙ্ক এবং এক ছেলে ঋতবান। এবং বর্তমানে তিনি স্ত্রী ও সন্তানদের সাথে ভারতের কলকাতায় বাস করছেন।
আবদুল মোনেম সুগার রিফাইনারি লিমিটেড
আবদুল মোনেম সুগার রিফাইনারি লিমিটেড বাংলাদেশের নারায়ণগঞ্জ জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি সুগার রিফাইনারী (চিনি পরিশোধনকারী) প্রতিষ্ঠান; স্থানীয় বাজারে এই কোম্পানির পণ্যটি "ইগলু সুগার" (Igloo Sugar) নামে প্রচলিত।
বাংলাদেশের মধ্যাঞ্চলের ঢাকা বিভাগের নারায়ণগঞ্জ জেলার সোনারগাঁওয়ের মেঘনা ঘাট এলাকায় এই শিল্প কমপ্লেক্সটি অবস্থিত।
২০০৬ সালে এই শিল্প প্রতিষ্ঠানটি স্থাপিত হয়।
এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত।
এই মিলটি আমদানীকৃত র' সুগার থেকে দৈনিক ১,০০০ মে. টন এবং বার্ষিক ৩ লাখ মেট্রিক টন পরিশোধিত চিনি উৎপাদনে সক্ষম।
আবদুল মোনেম সুগার রিফাইনারি মিলস বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ১৪ শতাংশ এককভাবে পূর্ণ করে।
রয় ডায়াস
রয় লুক ডায়াস (; জন্ম: ১৮ অক্টোবর, ১৯৫২) কলম্বোয় জন্মগ্রহণকারী নেগোম্বো ছেত্তি তামিল বংশোদ্ভূত শ্রীলঙ্কার প্রথিতযশা সাবেক আন্তর্জাতিক ক্রিকেটার। প্রতিশ্রুতিশীল ও ছন্দোময় ডানহাতি ব্যাটসম্যান হিসেবে ১৯৭৯ থেকে ১৯৮৭ সময়কালে শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। ঘরোয়া প্রথম-শ্রেণীর ক্রিকেটে কলম্বো ক্রিকেট ক্লাবের সদস্য ছিলেন রয় ডায়াস।
১৯৭৯ থেকে ১৯৮৭ সাল পর্যন্ত শ্রীলঙ্কা দলের প্রতিনিধিত্ব করেন। ১৯৭৯ সালের আইসিসি ট্রফি বিজয়ী শ্রীলঙ্কা দলের অন্যতম সদস্য ছিলেন তিনি। প্রতিযোগিতার ৪ খেলায় অংশ নিয়ে ৭১.৩৩ গড়ে ২১৪ রান তুলেন। এরফলে শ্রীলঙ্কা দল ইংল্যান্ডে অনুষ্ঠিত ১৯৭৯ সালের বিশ্বকাপে খেলার সুযোগ পায়। এছাড়াও বিশ্বকাপে শ্রীলঙ্কা দল আশ্চর্যজনকভাবে একটি খেলায় জয়লাভ করে। ভারত দলকে অল-আউট করে জয়ের লক্ষ্যমাত্রাকে ছাড়িয়ে ২৩৮/৫ করেন। এতে তিনি দায়িত্বশীল অর্ধ-শতক রান করেন।
তিন বছর পর ১৯৮২ সালে শ্রীলঙ্কা দল টেস্ট খেলার মর্যাদা পায়। শ্রীলঙ্কার ক্রিকেট ইতিহাসে অনুষ্ঠিত প্রথম টেস্টের অন্যতম সদস্য মনোনীত হন তিনি। কিন্তু শুরুতেই তাঁকে কঠিন পরিস্থিতির মুখোমুখি হতে হয়। বব উইলিসের বলে তিনি শূন্য রানে আউট হন। এরফলে দলের রান সংখ্যা ১১/২ দাঁড়ায়। কিন্তু দ্বিতীয় ইনিংসে ডেরেক আন্ডারউড ও জন এম্বুরি’র ন্যায় স্পিনারদের মোকাবেলা করে তিনি ৭৭ রান তোলেন। আউট হবার সময় দলের রান ছিল ১৪০/৩ যা পরবর্তীতে ১৭৫ রানে ইনিংস শেষ হয়ে যায়। ঐ টেস্টে ইংল্যান্ড সহজেই জয় পায়।
পাকিস্তান সফরে ৩-টেস্টের সিরিজের ২য় টেস্টের ১ম ইনিংসে সিদাথ ওয়েতিমুনিকে সাথে নিয়ে দ্বিতীয় উইকেটে ২১৭ রানের জুটি গড়ে শ্রীলঙ্কান রেকর্ড গড়েন। এরফলে শ্রীলঙ্কা দল ১৮৪ রানে এগিয়ে যায়। কিন্তু স্বাগতিক দলকে অল-আউট করতে না পারায় খেলাটি ড্রয়ে পরিণত হয়। খেলায় তিনি নিজস্ব সর্বোচ্চ ১০৯ রান তোলেন। ঐ সিরিজে শ্রীলঙ্কা দল ২-০ ব্যবধানে পরাজিত হয়।
সেপ্টেম্বর, ১৯৮২ সালে ভারত সফরে ৩-ওডিআইয়ের সিরিজে ৩৯, ১০২ ও ১২১ রান করেন। কিন্তু সিরিজে ৩-০ ব্যবধানে জয় পায় ভারত দল। ঐ সফরে একমাত্র টেস্টে অংশ নেয় শ্রীলঙ্কা দল। দিলীপ মেন্ডিসের সহযোগিতায় ও তাঁর দুইটি অর্ধ-শতকের ফলে টেস্টটি ড্র হয়।
সমগ্র খেলোয়াড়ী জীবনে ২০ টেস্টে অংশ নিয়েছেন তিনি। প্রথম শ্রীলঙ্কান হিসেবে এক হাজার টেস্ট রানের মাইলফলক স্পর্শ করেন রয় ডায়াস।
প্রথম ব্যাটসম্যান হিসেবে ফিরোজ শাহ কোটলা মাঠে প্রথম সেঞ্চুরি করার গৌরব অর্জন করেন তিনি।
১৯৮৩ সালের ক্রিকেট বিশ্বকাপে শ্রীলঙ্কা একটিমাত্র খেলায় জয় পায়। ডায়াস ঐ প্রতিযোগিতায় একটি অর্ধ-শতকের সন্ধান পান। তৃতীয় উইকেটে ব্রেন্ডন কুরুপ্পুকে সাথে নিয়ে ৮০ রানের জুটি গড়েন। ১৮২ রানের জয়ের লক্ষ্যমাত্রায় পৌঁছে তাঁর দল ও ৩ উইকেটে জয় পায়। খেলায় তিনি ৬৪* রানে অপরাজিত ছিলেন।
ক্রিকেট খেলা থেকে বিদায় নিয়ে শ্রীলঙ্কা জাতীয় ক্রিকেট দলে কোচের দায়িত্বে নিয়োজিত হন। এরপর তিনি নেপাল ক্রিকেট দলের কোচ হিসেবে মনোনয়ন পান। তাঁর পরিচালনায় নেপাল দল সহযোগী সদস্যদের অংশগ্রহণে বিভিন্ন প্রতিযোগিতায় প্রভূত সাফল্য পায় যা প্রতীকি হয়ে আছে। এরপর ২০১২ সালে তিনি মালয়েশিয়া দলের কোচ হন।
বুর্গেনলান্ড
বুর্গেনল্যান্ড () (; ; ) অস্ট্রিয়ার সবচেয়ে পূর্বে অবস্থিত রাজ্য। এটি অস্ট্রিয়ার নয়টি রাজ্যের মধ্যে সবচেয়ে কম জনবহুল। এই রাজ্যে দুইটি শহর এবং সাতটি গ্রামীণ জেলা রয়েছে। মোট ১৭১টি পৌরসভা রয়েছে এই রাজ্যের অধীনে। রাজ্যটি উত্তর থেকে দক্ষিণে ১৬৬ কিলোমিটার ব্যাপী দীর্ঘ। তবে পূর্ব-পশ্চিমে রাজ্যটির দৈর্ঘ্য বেশ 
কম।
বুর্গেনল্যান্ড অস্ট্রিয়ার ৭ম বৃহত্তম রাজ্য। এর আয়তন ৩,৯৬২ বর্গ কিলোমিটার। রাজ্যের সর্বোচ্চ উচ্চতা ৮৮৪ মিটার এবং সর্বনিম্ন স্থানের উচ্চতা ১১৪ মিটার। রাজ্যটির দক্ষিণ পশ্চিমে রয়েছে স্টিরিয়া, উত্তর পশ্চিমে লোয়ার অস্ট্রিয়া। বুর্গেনল্যান্ডের পূর্বে হাঙ্গেরি। উত্তরে স্লোভাকিয়া এবং দক্ষিণে স্লোভেনিয়া অবস্থিত।
বুর্গেনল্যান্ড অতীতে রোমান সাম্রাজ্য, হান সাম্রাজ্য, ইতালীয় সাম্রাজ্য, অস্ট্রিয়ান সাম্রাজ্য, ফ্রেঞ্চ সাম্রাজ্যসহ বিভিন্ন রাজ্যের অধীনের ছিল। তবে বুর্গেনল্যান্ড কখনোই পুণ্য রোমান সাম্রাজ্য বা জার্মান কনফেডারেশনের অন্তর্ভুক্ত ছিল না।
৩৩০০ খৃষ্টপূর্বে ইন্দো-ইউরোপীয় মানুষ প্রথম বুর্গেনল্যান্ড অঞ্চলে বসতি স্থাপন করে। প্রথম খৃষ্টাব্দে এটি প্রথমবারের মত রোমান সাম্রাজ্যের অন্তর্গত হয়। রোমান প্রশাসনের অধীনে এটি প্যানোনিয়া নামের প্রদেশের অন্তর্গত ছিল।
ডারউইনের খিলান
ডারউইনের খিলান (ইংরেজি: Darwin's Arch) হচ্ছে একটি প্রাকৃতিকভাবে গঠিত প্রস্তরগঠিত খিলান। পশ্চিত প্রশান্ত মহাসাগরের ডারউইন দ্বীপপুঞ্জে এর অবস্থান। খোলা সমুদ্রের মাঝে এটিকে দেখায় একটি সেতুর মতো। পানিতে নিমজ্জিত একটি মালভূমির মাথায় এর অবস্থান। এই মালভূমিটির ডাকনাম ‘দ্যা থিয়েটার’। এই খিলানটি এবং আরো কিছু লাভা নির্মিত চূঁড়া ডারউইন দ্বীপ সাগরতীরের ক্ষয়িষ্ণু বৈশিষ্টের উদাহরন।
গ্যালাপাগস দ্বীপমালার অন্তর্ভুক্ত ডারউইন দ্বীপ আকারে ক্ষুদ্র ও জনবসতিশূন্য। এর আয়তন মাত্র ২.৩৩ বর্গ কিলোমিটার। সমুদ্রপৃষ্ঠ থেকে এটি ১৬৮ মিটার উঁচু।
সূরা আল-আ’লা
সূরা আল আ'লা মুসলমানদের ধর্মীয় গ্রন্থ কুরআনের ৮৭ তম সূরা; এতে আয়াত সংখ্যা ১৯টি এবং রূকুর সংখ্যা ১টি। এই সূরাটি মক্কায় অবতীর্ণ হয়েছে।
এই সূরাটিতে ১৯টি আয়াত রয়েছে।সেগুলো তালিকাকারে দেওয়া হলঃ
ব্রুস এডগার
ব্রুস আর্দ্রিয়ান এডগার (; জন্ম: ২৩ নভেম্বর, ১৯৫৬) ওয়েলিংটনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৮০-এর দশকে নিউজিল্যান্ড ক্রিকেট দলের অন্যতম সদস্য ছিলেন তিনি। দলে ব্রুস এডগার মূলতঃ উইকেট-রক্ষকের দায়িত্ব পালন করেছেন। পাশাপাশি ব্যাটিংয়ে উল্লেখযোগ্য পারদর্শিতা দেখিয়েছেন। তাঁকে নিউজিল্যান্ডের ক্রিকেটের ইতিহাসে অন্যতম সেরা ব্যাটসম্যান হিসেবে বিবেচনা করা হয়ে থাকে। আন্তর্জাতিক ক্রিকেটে সতীর্থ বামহাতি জন রাইটের সাথে উদ্বোধনী জুটি গড়ে সফলতা পেয়েছেন।
সমগ্র খেলোয়াড়ী জীবনে তিনি সর্বমোট ৩৯ টেস্ট ও ৬৪ ওডিআইয়ে অংশ নিয়েছেন তিনি। ১ ফেব্রুয়ারি, ১৯৮১ তারিখে আন্ডারআর্ম ঘটনায় তিনি নন-স্ট্রাইকার হিসেবে পিচের অপরপ্রান্তে অবস্থান করছিলেন। মেলবোর্ন ক্রিকেট গ্রাউন্ডে অনুষ্ঠিত বিশ্ব সিরিজ ক্রিকেটের তৃতীয় ফাইনালে অস্ট্রেলিয়ার মুখোমুখি হয় তাঁর দল। স্ট্রাইকিং প্রান্তে ব্রায়ান ম্যাককেচনি তখন চূড়ান্ত বলে ছক্কা হাঁকিয়ে টাইয়ের দিকে দলকে নিয়ে যাবার প্রস্তুতি নিচ্ছিলেন। অস্ট্রেলীয় অধিনায়ক ও বড় ভাই গ্রেগ চ্যাপেলের পরামর্শক্রমে ট্রেভর চ্যাপেল মাঠে বল গড়িয়ে বোলিং করলে ম্যাককেচনি বলটি আটকিয়ে দেন। এরফলে তৎকালীন ক্রিকেটের আইন বর্ণিত নিয়মাবলী অনুসরণ করেও অস্ট্রেলিয়া দলের বিরুদ্ধে নিন্দার ঝড় উঠে। এই অপ্রত্যাশিত ঘটনায় তিনি তখন ১০২* রানে অপরাজিত থেকে মাঠ ছাড়েন। প্রায়শঃই তাঁর এ সেঞ্চুরিকে ‘সর্বকালের সেরা পাশ কাটিয়ে যাওয়া সেঞ্চুরির’ তালিকায় অন্তর্ভুক্ত করা হয়।
পরের মৌসুমে অকল্যান্ডের ইডেন পার্কে গ্রেগ চ্যাপেলের অস্ট্রেলীয় দলের বিপক্ষে তিনি তাঁর সর্বোচ্চ টেস্ট রান ১৬১ তোলেন। নিউজিল্যান্ড ৫ উইকেটে জয়ী হয় ও ৩-টেস্টের ঐ সিরিজে ১-০ ব্যবধানে এগিয়ে যায়। এ জয়টি অস্ট্রেলিয়ার বিরুদ্ধে নিউজিল্যান্ডের ২য় জয় ছিল। খেলায় তিনি ম্যান অব দ্য ম্যাচের পুরস্কার পান। ক্রাইস্টচার্চের ল্যাঙ্কাস্টার পার্কে অনুষ্ঠিত চূড়ান্ত টেস্টে অস্ট্রেলিয়া ৮ উইকেটের ব্যবধানে জয় পায়। কিন্তু কিউইদের ব্যাটিং গড়ে ৫৫.৬০ নিয়ে ২৭৮ রান তুলে শীর্ষে ছিলেন তিনি।
ব্যক্তিগত জীবনে পেশাদার হিসাবরক্ষক ছিলেন তিনি। ১৯৮১ সালে হাইড দলের পক্ষে পেশাদার খেলায় অংশ নেন। ঐ মৌসুমে সেন্ট্রাল ল্যাঙ্কাশায়ার লীগ চ্যাম্পিয়নশীপে তাঁর দল শিরোপা লাভ করেছিল। সিডনির গর্ডন গ্রেড ক্রিকেট ক্লাবের সাথেও জড়িত রয়েছেন। ২০১০-১১ মৌসুমে এ.ডব্লিউ. গ্রীনশীল্ড দলকে কোচিং করান তিনি।
পরীমনি
শামসুন্নাহার স্মৃতি (জন্ম ২৪ অক্টোবর ১৯৯২), যিনি পরীমনি নামে অধিক পরিচিত, হলেন একজন বাংলাদেশী মডেল ও অভিনেত্রী। ২০১৫ সালে "ভালোবাসা সীমাহীন" চলচ্চিত্রের মাধ্যমে তার বড় পর্দায় অভিষেক হয়। "রানা প্লাজা" (২০১৫) ছবিতে চুক্তিবদ্ধ হয়ে তিনি আলোচনায় আসেন। তার অভিনীত উল্লেখযোগ্য চলচ্চিত্র হল রোম্যান্টিক "আরো ভালোবাসবো তোমায়", লোককাহিনী নির্ভর "মহুয়া সুন্দরী", এবং অ্যাকশনধর্মী "রক্ত"।
পরীমনি সাতক্ষীরা জেলায় ১৯৯২ সালে জন্মগ্রহন করেন। জন্মকালে উনার নাম রাখা হয় শামসুন্নাহার স্মৃতি। ছোটবেলায় মা সালমা সুলতানাকে ও বাবাকে হারানোর পর পরীমনি বড় হয়েছেন পিরোজপুরে নানা শামসুল হক গাজীর কাছে, এসএসসি পর্যন্ত বরিশালেই পড়াশোনা করেছেন। সেখান থেকেই তিনি তার মাধ্যমিক এবং উচ্চ মাধ্যমিক পরীক্ষা শেষ করেন। সাতক্ষীরা সরকারী কলেজে বাংলা বিভাগে ছাত্রী ছিলেন। ২০১১ সালে ঢাকায় চলে আসেন এবং বাফায় নাচ শিখেন।
পরীমনি মডেলিং এর মাধ্যমে তার কর্ম জীবন শুরু করেন। তিনি বিভিন্ন নৃত্যানুষ্ঠানে অংশগ্রহণ করেন এবং টিভি নাটকে অভিনয় করেন। তিনি মডেলিং থেকে ছোটপর্দায় এবং তারপর রূপালী পর্দায় অভিনয় শুরু করেন পরীমনি। অভিনয় জীবন শুরু করেন টিভি নাটকে অভিনয়ের মাধ্যমে। তিনি "সেকেন্ড ইনিংস", "এক্সক্লুসিভ", "এক্সট্রা ব্যাচেলর", "নারী ও নবনীতা তোমার জন্য" এ চারটি ধারাবাহিক নাটকে কাজ করেছেন। এর মধ্যে জাকারিয়া সৌখিন রচিত "নারী ও নবনীতা তোমার জন্য" নাটকে প্রধান চরিত্রে অভিনয় করেন পরীমনি। এতে চিত্রনায়ক আমিন খান, চিত্রনায়িকা পপি এবং ঈশানাও অভিনয় করেছিলেন। প্রথম অভিনীত নাটকেই তিনি ইলিয়াস কাঞ্চন এবং চম্পার সাথে অভিনয় করেন।
মুক্তির আগেই ২৩টি চলচ্চিত্রে অভিনয়ের জন্য চুক্তিবদ্ধ হয়ে রীতিমত হৈ চৈ ফেলে দিয়েছিলেন পরী মনি। ছবি মুক্তির আগেই মিডিয়ায় নানা ধরনের খবরের জন্ম দিয়ে আলোচিত-সমালোচিত হয়েছেন তিনি। শাহ আলম মন্ডল পরিচালিত "ভালোবাসা সীমাহীন" তার অভিনীত প্রথম চলচ্চিত্র। কিন্তু তিনি আলোচনায় আসেন নজরুল ইসলাম খানের "রানা প্লাজা" চলচ্চিত্রে চুক্তিবদ্ধ হওয়ার পর থেকে। পরবর্তীতে ওয়াজেদ আলী সুমন পরিচালিত "পাগলা দিওয়ানা" ও "দরদিয়া", এস এ হক অলীকের "আরো ভালোবাসবো তোমায়" চলচ্চিত্রে অভিনয় করেন। ২০১৫ সালে মুক্তিপ্রাপ্ত তার অন্যান্য উল্লেখযোগ্য চলচ্চিত্রগুলো হল মনজুড়ে তুই, লাভার নাম্বার ওয়ান, নগর মাস্তান, মহুয়া সুন্দরী। ২০১৬ সালে মুক্তি পায় "মন জানে না মনের ঠিকানা", "পুড়ে যায় মন", ওয়াজেদ আলী সুমনের অ্যাকশনধর্মী "রক্ত", এবং শফিক হাসানের "ধূমকেতু"। ২০১৭ সালে মুক্তি পায় "কত স্বপ্ন কত আশা", "আপন মানুষ", "সোনা বন্ধু", এবং মালেক আফসারীর "অন্তর জ্বালা"।, গিয়াসউদ্দিন সেলিমের "স্বপ্ন জাল", ইনোসেন্ট লাভ, দেবাশীষ বিশ্বাসের "মন জ্বলে", সৈকত নাসিরের "পাষাণ", "নদীর বুকে চাঁদ", এবং "বুকের মাঝে প্রেমের আগুন"। তাছাড়া জনপ্রিয় হবার পর পরীমণি বেশ কয়েকটি টিভি বিঙ্গাপনে অভিনয় করেছেন (লাক্স, স্যান্ডেলিনা, ওয়াল্টন ইত্যাদি) ।
এব্রাহাম মজুমদার
এব্রাহাম মজুমদার একজন ভারতীয় বাঙালি সুরকার, কন্ডাকটর, পিয়ানো বাদক, বেহালা বাদক এবং অর্কেস্ট্রা বাদক। তিনি মহীনের ঘোড়াগুলি বাংলা স্বাধীন রক সঙ্গীত ব্যান্ডের একজন প্রতিষ্ঠাতা সদস্য হিসেবে ১৯৭৬ থেকে ১৯৮১ সাল পর্যন্ত এই ব্যান্ডের সাথে যুক্ত ছিলেন।
এব্রাহাম মজুমদার ভারতের কলকাতায় জন্ম নেন।
১৯৭০-এর দশকে এব্রাহাম মজুমদার তার বাবা থিয়োডোর ম্যাথিয়েসনরে অধিনে সঙ্গীত শিক্ষা শুরু করেন। পরবর্তীতে তিনি ভায়োলিন যন্ত্রের উপর এটিসিএল এবং এলটিসিএল ডিগ্রি অর্জন করেন। ১৯৭৪ সালে কলকাতা বয়েজ স্কুলে সঙ্গীত শিক্ষাদান শুরু করেন। ১৯৭৬ সালের প্রথমদিকে গৌতম চট্টোপাধ্যায়ের সাথে তার পরিচয় ঘটে এবং ঘনিষ্ঠভাবে তার সঙ্গীতের সঙ্গে যুক্ত হন। পরবর্তীতে সর্বকনিষ্ঠ সদস্য হিসেবে মহীনের ঘোড়াগুলি ব্যান্ডে যোগ দেন এবং ১৯৮২ সালে ব্যান্ডটি ভাঙার আগ পর্যন্ত যুক্ত থাকেন।
এব্রাহাম মজুমদার, মধুশ্রীকে বিয়ে করেন।
রণজিত সিংহ
রণজিত সিংহ (; জন্ম: ১০ সেপ্টেম্বর, ১৮৭২ - মৃত্যু: ২ এপ্রিল, ১৯৩৩) ব্রিটিশ ভারতের কাঠিয়াওয়ার এলাকার সাদোদারে জন্মগ্রহণকারী নওয়ানগরের শাসক ও বিখ্যাত আন্তর্জাতিক ক্রিকেটার ছিলেন। তিনি ইংল্যান্ড ক্রিকেট দলের পক্ষে টেস্ট ক্রিকেট খেলেছেন। এছাড়াও, প্রথম-শ্রেণীর ক্রিকেটে কেমব্রিজ বিশ্ববিদ্যালয় ও কাউন্টি ক্রিকেটে সাসেক্সের প্রতিনিধিত্ব করেন রঞ্জি ডাকনামে পরিচিত রঞ্জিতসিংজী। দলে তিনি মূলতঃ ডানহাতি ব্যাটসম্যান হিসেবে ভূমিকা রেখেছেন। পাশাপাশি ডানহাতে স্লো বোলিংয়ে পারদর্শী ছিলেন তিনি।
তাঁকে সর্বকালের সেরা ব্যাটসম্যানদের অন্যতম হিসেবে বৈশ্বিকভাবে বিবেচনা করা হয়। নেভিল কারদাস তাঁকে ‘দ্য মিডসামার নাইট’স ড্রিম অব ক্রিকেট’ হিসেবে আখ্যায়িত করেন। ক্রিকেট খেলায় ব্যাটিং করে নতুন ধারার সূচনা করেন ও বিপ্লব আনেন।
১০ বা ১১ বছর বয়সে ক্রিকেটের প্রতি আগ্রহ জন্মায় তাঁর। ১৮৮৩ সালে প্রথমবারের মতো বিদ্যালয় দলে ক্রিকেট খেলেন। ১৮৮৪ সালে দলের অধিনায়ক মনোনীত হন। ১৮৮৮ সাল পর্যন্ত অধিনায়কের দায়িত্বে ছিলেন তিনি। বিদ্যালয়ে অবস্থানকালে বেশ কয়েকটি সেঞ্চুরি করলেও সেগুলো মানসম্মত ছিল না ও ইংল্যান্ডের তুলনায় ভিন্ন ছিল। কিন্তু খেলাকে তিনি গুরুত্ব সহকারে না দেখে টেনিসের দিকে মনোনিবেশ ঘটান। ইংল্যান্ড গমন করে সেখানে তিনি কেমব্রিজ বিশ্ববিদ্যালয়ে অধ্যয়ণ করেন।
১৮৮৮ সালে সারে ক্রিকেট ক্লাবের সদস্য হিসেবে সফরকারী অস্ট্রেলিয়া দলের বিরুদ্ধে অংশ নেন। চার্লস টার্নারের ন্যায় বোলারদের মোকাবেলা করে ও অগণিত দর্শকদের সামন্য তিনি সেঞ্চুরি করেন। পরবর্তীকালে তিনি বলেছেন যে, দশ বছরের মধ্যে এর চেয়ে ভালো ইনিংস তিনি খেলেননি।
১৬ জুলাই, ১৮৯৬ তারিখে রঞ্জিতসিংজী’র টেস্ট অভিষেক ঘটে। প্রথম ইনিংসে তিনি ৬২ রান তোলেন। কিন্তু ১৮১ রানের ব্যবধানে ফলো-অনে থেকে ইংল্যান্ড দল পুণরায় ব্যাটিংয়ে নামে। দ্বিতীয় দিন শেষে তিনি ৪২ রানে অপরাজিত ছিলেন। চূড়ান্ত দিনে তিনি মধ্যাহ্ন বিরতির পূর্বে ১১৩ রান তুলেন। দলের বিপর্যয় রক্ষা করেন ও জোন্সের মারাত্মক বোলিং উপেক্ষা করে সফরকারী অস্ট্রেলিয়া দলের বিপক্ষে তিনি তাঁর প্রথম সেঞ্চুরি করেন। খেলায় তিনি ১৫৪* রানে অপরাজিত থাকেন। চূড়ান্ত দিনে ইংল্যান্ড দলের পরবর্তী সর্বোচ্চ রান ছিল ১৯।
সমগ্র খেলোয়াড়ী জীবনে তিনি ১৫ টেস্টে অংশ নিয়েছেন। সবগুলো টেস্টই অস্ট্রেলিয়ার বিপক্ষে খেলেন। ৪৪.৯৬ গড়ে ৯৮৯ রান তোলেন তিনি।
১৮৯৬ সালে অসামান্য ক্রীড়াশৈলী উপস্থাপনার কারণে ১৮৯৭ উইজডেন কর্তৃক তিনি বর্ষসেরা ক্রিকেটার মনোনীত হন। তাঁর দেহাবসানের পর ভারতীয় ক্রিকেট নিয়ন্ত্রণ বোর্ড (বিসিসিআই) ১৯৩৪ সালে রঞ্জি ট্রফি প্রবর্তন করে। তাঁর সম্মানার্থে ও এ ট্রফি প্রস্তুতে সমূদয় অর্থ পাতিয়ালার মহারাজা ভুপিন্দার সিং দান করেন ও প্রতিযোগিতার শুভ উদ্বোধন করেন। ১৯৩৪-৩৫ মৌসুমে প্রথমবারের মতো এ প্রতিযোগিতা শুরু হয়। অদ্যাবধি ভারতের বিভিন্ন শহর ও রাজ্য দলের মধ্যে এ প্রতিযোগিতাটি প্রথম-শ্রেণীর ক্রিকেট প্রতিযোগিতা হিসেবে স্বীকৃত।
ভাতৃষ্পুত্র দিলীপসিংজী তাঁর পদাঙ্ক অনুসরণ করে ইংল্যান্ডে প্রথম-শ্রেণীর ক্রিকেট ও ইংল্যান্ড দলে খেলেন। ক্রিকেটের বাইরে ১৯০৭ সালে নওয়ানগরের মহারাজা জাম সাহিব উপাধি লাভ করেন। পরবর্তীকালে ইন্ডিয়ান চেম্বার অব প্রিন্সেসের চ্যান্সেলর মনোনীত হন। এছাড়াও সম্মিলিত জাতিপুঞ্জে ভারতের প্রতিনিধিত্ব করেন তিনি। তাঁর আনুষ্ঠানিক পদবী হচ্ছে কর্নেল দ্বিতীয় এইচ. এইচ. শ্রী স্যার রঞ্জিতসিংজী বিভাজী, নয়ানগরের যম সাহেব, জিসিএসআই, জিবিই।
এশিয়ান টেস্ট চ্যাম্পিয়নশীপ
এসিসি এশিয়ান টেস্ট চ্যাম্পিয়নশীপ এশিয়ার টেস্টখেলুড়ে দলগুলোর মধ্যকার পেশাদার টেস্ট ক্রিকেট প্রতিযোগিতা। বাংলাদেশ, ভারত, পাকিস্তান ও শ্রীলঙ্কা - এ চারটি দল প্রতিযোগিতায় অংশগ্রহণ করে থাকে। তবে এ প্রতিযোগিতাটি ক্রিকেট বর্ষপঞ্জী অনুযায়ী নিয়মিতভাবে অনুষ্ঠিত হয় না। এ পর্যন্ত মোট দুইবার ১৯৯৮-৯৯ ও ২০০১-০২ মৌসুমে অনুষ্ঠিত হয়েছে। প্রথম প্রতিযোগিতায় পাকিস্তান ও দ্বিতীয় প্রতিযোগিতায় শ্রীলঙ্কা জয়লাভ করে। শুরুতে এশিয়া কাপের সাথে মিল রেখে প্রতি দুই বছর অন্তর এ প্রতিযোগিতা নিয়মিতভাবে আয়োজনের কথা ছিল।
অস্ট্রেলিয়া, ইংল্যান্ড ও দক্ষিণ আফ্রিকার অংশগ্রহণে ১৯১২ সালের ত্রি-দেশীয় প্রতিযোগিতার পর দুইয়ের অধিক দলের অংশগ্রহণে এশিয়ান টেস্ট চ্যাম্পিয়নশীপ দ্বিতীয় উদাহরণ হিসেবে রয়েছে। আন্তর্জাতিক ক্রিকেট কাউন্সিলের পরিকল্পনাধীন টেস্ট ক্রিকেট বিশ্বকাপ প্রতিযোগিতা প্রবর্তনের পূর্বে পরীক্ষামূলকভাবে এ প্রতিযোগিতাটি করা হয়েছিল বলে ধারণা করা হয়।
২০০৬ সালে আন্তর্জাতিক ক্রিকেট সময়সূচী বাস্তবায়নে সময় না থাকায় এশিয়ান ক্রিকেট কাউন্সিল এ প্রতিযোগিতা বাতিল করে। অংশগ্রহণকালী সদস্যদের সময়সূচীর সাংঘর্ষিকতার কারণে চার বছরের জন্য তৃতীয় পর্যায়ের চ্যাম্পিয়নশীপ প্রতিযোগিতা বিলম্বিত করা হয়। এছাড়াও আনুষ্ঠানিকভাবে আইসিসি টেস্ট চ্যাম্পিয়নশীপ ব্যবস্থা প্রবর্তনের ফলে টেস্ট রেটিংয়ে ভারসাম্য রক্ষার্থে এর প্রভাব রয়েছে।
ফেব্রুয়ারি ও মার্চ, ১৯৯৯ সালে ভারত, পাকিস্তান ও শ্রীলঙ্কা প্রতিযোগিতার উদ্বোধনী আসরে প্রতিদ্বন্দ্বিতায় অবতীর্ণ হয়। ঐ সময়ে বাংলাদেশ দলের আইসিসি কর্তৃক টেস্ট ক্রিকেটের মর্যাদা পায়নি।
রাউন্ড-রবিন খেলায় তিনটি খেলায় তিন দল অংশ নেয়। জয়ে ১২, টাইয়ে ৬ ও ড্র বা পরাজয়ে কোন পয়েন্ট রাখা হয়নি। তবে, দলের বোলিং ও ব্যাটিংশৈলীর উপর নির্ভর করে বোনাস পয়েন্ট প্রদানের ব্যবস্থা রাখা হয়। রাউন্ড-রবিন খেলাগুলো আয়োজনের জন্য পর্যায়ক্রমে তিন দেশের মাঠ ব্যবহৃত হয়। তন্মধ্যে, চূড়ান্ত খেলাটি নিরপেক্ষ মাঠ হিসেবে বাংলাদেশের রাজধানী ঢাকায় অনুষ্ঠিত হয়।
পাকিস্তান দল শ্রীলঙ্কাকে ইনিংস ও ১৭৫ রানের বিরাট ব্যবধানে পরাজিত করে প্রথম এশিয়া টেস্ট চ্যাম্পিয়নশীপের শিরোপা লাভ করে।
বাংলাদেশ, পাকিস্তান ও শ্রীলঙ্কা আগস্ট, ২০০১ থেকে মার্চ, ২০০২ পর্যন্ত অনুষ্ঠিত দ্বিতীয় এশিয়ান টেস্ট চ্যাম্পিয়নশীপে প্রতিযোগিতা করে। ২০০১-০২ মৌসুমে ভারত-পাকিস্তানের মধ্যকার রাজনৈতিক অস্থিরতা ও দূরে থাকার নীতি অবলম্বনের ফলে এ প্রতিযোগিতায় অংশগ্রহণ থেকে নিজেদের দূরে সরিয়ে রাখে ভারত দল।
পাকিস্তান ও শ্রীলঙ্কা - উভয় দল বাংলাদেশে দুইটি রাউন্ড-রবিন খেলায় অংশ নেয়। জয়ে ১৬, টাইয়ে ৮ এবং ড্র কিংবা পরাজয়ে ০ পয়েন্ট বরাদ্দ করা হয়। এছাড়াও বোলিং ও ব্যাটিংশৈলীর উপর নির্ভর করে বোনাস পয়েন্ট প্রদান করার সিদ্ধান্ত গৃহীত হয়। মুলতানে পাকিস্তান এবং কলম্বোয় শ্রীলঙ্কা দল বাংলাদেশকে পরাজিত করে ফাইনালে উঠে।
লাহোরের গাদ্দাফি স্টেডিয়ামে ফাইনাল অনুষ্ঠিত হয়। শ্রীলঙ্কা ৮ উইকেটের ব্যবধানে পাকিস্তানকে পরাজিত করে দ্বিতীয় এশিয়ান টেস্ট চ্যাম্পিয়নশীপের শিরোপা লাভ করে।
যতীন্দ্রমোহন রায়
যতীন্দ্রমোহন রায় () (১৮৮৩ - ১৮ জানুয়ারি, ১৯৫১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি বাঘা যতীনের সংস্পর্শে এসে বৈপ্লবিক কর্মতৎপরতায় যোগ দেন। বালেশ্বর যুদ্ধের পর কারাবরণ করেন। অসহযোগ আন্দোলন ও লবণ সত্যাগ্রহের জন্য দেড় বছর এবং ভারত ছাড় আন্দোলনের জন্য দুবছর কারাদণ্ড ভোগ করেন। পরে দরিদ্র অনুন্নতদের জন্য হিতকার্যে ব্রতী হন। বঙ্গীয় যুব সম্মেলন ও বিষ্ণুপুর বঙ্গীয় প্রাদেশিক সম্মেলনের সভাপতি ছিলেন।ফরিদপুর প্রাদেশিক কংগ্রেসেও তাঁর গুরুত্বপূর্ণ অংশগ্রহণ ছিলো। তিনি আদি অনুশীলন সমিতির সদস্য ছিলেন, পরে তাঁর দল উত্তরবঙ্গে যতীনদার দল নামে পরিচিত হয়। যতীন্দ্রমোহন রায় ১০ বছর ব্রিটিশের কারাগারে ছিলেন।
যতীন্দ্রমোহন রায়ের জন্ম রাজবাড়ি জেলার গোয়ালন্দ উপজেলায়। তাঁর পিতার নাম হরিমোহন রায়।
রাজনৈতিক কার্যকলাপে অংশগ্রহণ করার জন্য রাজশাহী কলেজ থেকে বহিষ্কৃত হন। পরে ঐ কলেজ থেকে ১৯০৭ সালে বি.এ. পাস করেন। বগুড়ায় শিক্ষকতা করার সময় 'গণমঙ্গল সমিতি' নামে সংগঠনের মাধ্যমে সাম্প্রদায়িক সম্প্রীতি ও শিক্ষার সম্প্রসারণে আত্মনিয়োগ করেন। বগুড়ায় দুটি হাই স্কুলও স্থাপন করেছিলেন।
গণমঙ্গল সমিতির কর্মীদের মধ্যে ধীরেন্দ্রমোহন ঘটক, সত্যপ্রিয় ব্যানার্জি, অবিনাশ রায়, শশধর কর, উমানাথ চক্রবর্তী, ক্ষিতীশ সরকার, যতীন হুই, পাবনার প্রভাস লাহিড়ী, মানসগোবিন্দ সেন, গোবিন্দ ব্যানার্জি, সুরেন রায়, অক্ষয় গুহ, মহেন্দ্র সেন, শরদিন্দু চক্রবর্তী, আশুতোষ লাহিড়ী, গপেন্দ্রলাল রায়, কালিপদ বাগচী, মোহিনী সিংহ, যোগেন দে সরকার, খগেন দাসগুপ্ত প্রধান ছিলেন। এঁদের সকলেই বহু বৎসর কারাগারে ও অন্তরীণে আবদ্ধ ছিলেন। এঁদের মধ্যে খগেন দাসগুপ্ত ১৪ বছর জেলে ছিলেন।
মার্টিন স্নেডেন
মার্টিন কলিন স্নেডেন, সিএনজেডএম (জন্ম: ২৩ নভেম্বর, ১৯৫৮) মাউন্ট এডেনে জন্মগ্রহণকারী সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। ১৯৮০-এর দশকে স্যার রিচার্ড হ্যাডলি ও ইয়ান চ্যাটফিল্ডের সাথে নিউজিল্যান্ডের সিম বোলিং আক্রমণে যোগ দেন মার্টিন স্নেডেন। মূলতঃ তিনি বোলার ছিলেন। ডানহাতে মিডিয়াম-ফাস্ট বোলিংয়ের পাশাপাশি নিচের সারির ব্যাটসম্যান হিসেবে বামহাতে ব্যাটিং করতেন। ঘরোয়া রাজ্য ক্রিকেটে অকল্যান্ডের প্রতিনিধিত্ব করেন।
একদিনের আন্তর্জাতিকে প্রথম বোলার হিসেবে ৬০-ওভারের খেলায় শতাধিক রান দেন। ঐ খেলায় তাঁর বোলিং পরিসংখ্যান ছিল ১২-১-১০৫-২। পরবর্তীকালে মার্চ, ২০০৬ সালে তাঁর এ অমর্যাদাকর কীর্তিগাথাটি অস্ট্রেলীয় বোলার মিক লুইস ভেঙ্গে ফেলেন। নীচের সারির ব্যাটসম্যান হলেও একবার ব্যাটিং উদ্বোধনে নেমে নিজস্ব সর্বোচ্চ ৬৪ রান তোলেন।
পেশায় তিনি একজন আইনজীবী। নিউজিল্যান্ড ক্রিকেটে বেশ কয়েক বছর প্রধান নির্বাহী কর্মকর্তার দায়িত্ব পালন করেন। কিন্তু ডিসেম্বর, ২০০৬ সালে নিউজিল্যান্ড ক্রিকেট থেকে ২০১১ সালের রাগবি বিশ্বকাপের সাংগঠনিক কর্মকর্তার প্রধান হিসেবে মনোনীত হওয়ায় পদত্যাগ করেন।
২০১২ সালে নববর্ষের সম্মাননায় ক্রীড়াক্ষেত্রে অবদান রাখায় তাঁকে নিউজিল্যান্ড অর্ডার অব মেরিট উপাধিতে ভূষিত করা হয়।
তাঁর কাকা কলিন স্নেডেন নিউজিল্যান্ডের পক্ষে একটিমাত্র টেস্ট খেলেছেন। বাবা ওয়ারউইক স্নেডেন, দাদা নেসি স্নেডেন - উভয়েই প্রথম-শ্রেণীর ক্রিকেটে অংশ নিয়েছেন। ভাই প্যাট্রিক স্নেডেন একটি প্রতিষ্ঠানের পরিচালক ও মানবতাবাদী।
অবনী সেন
অবনী সেন () (১৯০৪ - ২ সেপ্টেম্বর ১৯৭২) হলেন ভারতের একজন খ্যাতিমান চিত্রকর। এই কৃতি শিল্পী নিজস্ব রীতিতে বলিষ্ঠ রেখাসর্বস্ব জন্তু-জানোয়ারের নানা চিত্র এঁকে খ্যাতি অর্জন করেন। ১৯৪০-এর দশকে তিনি অন্যান্য শিল্পীদের সংগে ক্যালকাটা গ্রুপের সদস্য হন। পরে তিনি দিল্লী যান এবং বহুকাল রায়সিনা বেঙ্গল স্কুলে শিল্প শিক্ষক হিসেবে কাজ করেন। তাঁর শিল্প নিদর্শন নানা গ্যালারিতে রক্ষিত আছে। তাঁকে আধুনিক ভারতীয় চিত্রশিল্পের আদি গুরু (Old Masters of modern Indian painting) বলে বিবেচনা করা হয়। 
অবনী সেনের জন্ম ১৯০৪ সালে বাঙলায়। তিনি ১৯৭২ সালের ২ সেপ্টেম্বর দিল্লিতে মৃত্যুবরণ করেন।
মাইকেল তিসেরা
মাইকেল হাগ তিসেরা (; জন্ম: ২৩ মার্চ, ১৯৩৯) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কার একদিনের আন্তর্জাতিক দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শীতা দেখিয়েছেন মাইকেল তিসেরা।
মাউন্ট লাভিনিয়া এলাকার খ্যাতনামা শিক্ষাপ্রতিষ্ঠান এস.টমাস কলেজে অধ্যয়ন করেন তিনি। ১৯৫৪ সালে চৌদ্দ বছর বয়সে ক্রিকেট খেলতে শুরু করেন। ১৯৫৭ ও ১৯৫৮ সালে রয়্যাল থোমিয়ান টেস্ট সিরিজে থোমিয়ান ক্রিকেট দলকে নেতৃত্ব দেন। পরের বছর মার্চ, ১৯৫৯ সালে সাংবার্ষিকাকারে অনুষ্ঠিত গোপালন ট্রফিতে মাদ্রাজের বিপক্ষে প্রথম-শ্রেণীর ক্রিকেটে অভিষেক ঘটে তাঁর।
সমগ্র খেলোয়াড়ী জীবনে তিনটি একদিনের আন্তর্জাতিকে অংশগ্রহণ করেছেন তিসেরা, যার সবগুলোই ১৯৭৫ সালের ক্রিকেট বিশ্বকাপে খেলেছেন। খেলোয়াড়ী জীবন থেকে অবসর নিয়ে ২০০৫ থেকে ২০০৭ সাল পর্যন্ত শ্রীলঙ্কা ক্রিকেটে ভূমিকা রাখেন ও জাতীয় দল পরিচালনা করেন।
হেমেন্দ্রকিশোর আচার্য চৌধুরী
হেমেন্দ্রকিশোর আচার্য চৌধুরী () (২৮ মে, ১৮৮১ - জুন, ১৯৩৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। প্রথম বিশ্বযুদ্ধের শুরুতে ভারত-জার্মানি সশস্ত্র বিপ্লব আন্দোলনের যে আয়োজন হয় তাতে পূর্ব বাংলার দায়িত্ব ছিলো তাঁর উপর। বাংলার বিপ্লবীদের অন্যতম পৃষ্ঠপোষকরূপে দীর্ঘ ৬ বছর কারাদণ্ড ভোগ করেছেন। জেলে থাকাকালে হাঁপানি রোগে আক্রান্ত হয়ে সারা জীবন কষ্ট পান।
হেমেন্দ্রকিশোর আচার্য চৌধুরীর জন্ম ময়মনসিংহ জেলার মুক্তাগাছা উপজেলায়। তাঁর পিতা দেবেন্দ্রকিশোর চৌধুরী জন্মসূত্রে মুক্তাগাছা ও ভাওয়াল রাজপরিবারের সাথে যুক্ত ছিলেন।
হেমেন্দ্রকিশোর আচার্য চৌধুরীর শিক্ষাজীবন কাটে ময়মনসিংহ এবং কলকাতায়। ছাত্রজীবনে ভাওয়ালের কবি গোবিন্দচন্দ্র দাসের রচিত স্বদেশী গান গেয়ে তিনি নবভারতের স্বপ্ন দেখতেন।
প্রথম যৌবনে কয়েকজন বন্ধুর সংগে 'কার্বোনারী' গুপ্ত সমিতি গঠন করেন। ১৯০৪ সালে কলকাতায় অরবিন্দ ঘোষের সাহচর্যে তিনি তাঁকেই বিপ্লব-গুরু হিসেবে গ্রহণ করেন। বিস্ফোরকের গবেষণা করতেন। সমিতির ধ্যানধারণাকে রূপায়িত করবার উদ্দেশ্যে 'ডন সোসাইটি', 'অনুশীলন সমিতি', প্রভৃতি বৈপ্লবিক সংগঠনের প্রধানদের সংগে তিনি পরিচিত হতে থাকেন। ময়মনসিংহে তাঁর প্রতিষ্ঠিত সাধনা সমিতি বঙ্গভঙ্গ রদ আন্দোলনের মুখ্য ভূমিকা গ্রহণ করেছিলো। তাঁর বিপ্লবী সংগঠন তখন সিলেট, ব্রাহ্মণবাড়িয়া ও ত্রিপুরায় বিস্তৃতিলাভ করে। ১৯০৮ সালে তিনি বিপ্লবী হরিকুমার চক্রবর্তীর কাছ থেকে আগ্নেয়াস্ত্র পান। তাঁর নেতৃত্বে কলকাতায় তখন তাঁর দলের ঘাঁটিটি যুগান্তর দলের সংগে যোগাযোগ রেখে কাজ করছিলো। ১৯১৩ সালে সম্মিলিত সশস্ত্র অভ্যুত্থানের সিদ্ধান্ত গৃহীত হলে তিনি অসম, ত্রিপুরা, সিলেট, ব্রাহ্মণবাড়িয়া প্রভৃতি স্থানে কেন্দ্র স্থাপন করে যুবকদের অস্ত্রশিক্ষা দেন। জমিদার পরিবারের তাঁর বাড়িটি ছিলো তখন বিপ্লবীদের নির্ভরযোগ্য আশ্রয়স্থল। ১৯১৬ সালে অকস্মাৎ গ্রেপ্তার হয়ে খুলনায় অন্তরীণ থাকেন।
হেমেন্দ্রকিশোর আচার্য চৌধুরী ছাড়াও সাধনা সমিতির সদস্য ছিলেন সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।
সুরেন্দ্রমোহন ঘোষ
সুরেন্দ্রমোহন ঘোষ () (২২ এপ্রিল, ১৮৯৩ - ৭ সেপ্টেম্বর, ১৯৭৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি ছিলেন ভারতের লোকসভার ও রাজ্যসভার সদস্য। আধ্যাত্মিক ভাবাদর্শে তিনি পণ্ডিচেরির অরবিন্দ আশ্রমের গোষ্ঠীভুক্ত। ভারতীয় ইতিহাস, দর্শন, স্মৃতি, তন্ত্র, বৈষ্ণব সাহিত্য, এবং শ্রী অরবিন্দের জীবন নিয়ে আলোচনা করতেন। তিনি দীর্ঘ ২৪ বছর ব্রিটিশ রাজের কারাদণ্ড ভোগ করেছিলেন এবং জেলে অনশন করেন মোট ৯৬ দিন। তিনি হেমেন্দ্রকিশোর আচার্য চৌধুরীর প্রতিষ্ঠিত ময়মনসিংহের সাধনা সমিতির সদস্য ছিলেন। তাঁর বিপ্লবী বন্ধু মহারাজ ত্রৈলোক্যনাথ চক্রবর্তী তাঁরই দিল্লীর বাড়িতে শেষ নিঃশ্বাস ত্যাগ করেন।
সুরেন্দ্রমোহন ঘোষ ১৯৩৯ সালে বঙ্গীয় প্রাদেশিক কমিটির অ্যাাডহক সভাপতি হন। দীর্ঘদিন ঐ পদে ছিলেন। ১৯৪৬ সালে কন্সটিটূয়েন্ট এসেম্বলির সদস্য নির্বাচিত হয়ে ভারতবর্ষের ভাবী শাসনতন্ত্র তৈরির কাজে আত্মনিয়োগ করেন। ১৯৫০-৫২ সালে অস্থায়ী পার্লামেন্টের সদস্য এবং ১৯৫২ সালে লোকসভার সদস্য হন। ১৯৫৬ ও ১৯৬২ সালে রাজ্যসভার সদস্য এবং ১৯৬২-৬৭ সালে পার্লামেন্টে কংগ্রেস দলের ডেপুটি নেতা ছিলেন।
সূরা আল-কিয়ামাহ
সূরা আল-ক্বিয়ামাহ‌ (আরবি ভাষায়: القيامة) মুসলমানদের ধর্মীয় গ্রন্থ কুরআনের ৭৫ তম সূরা; এর আয়াত অর্থাৎ বাক্য সংখ্যা ৪০ এবং রূকু তথা অনুচ্ছেদ সংখ্যা ২। সূরা আল-ক্বিয়ামাহ মক্কায় অবতীর্ণ হয়েছে।
এই সূরাটির প্রথম আয়াতের الۡقِيٰمَةِۙ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে القيامة (‘ক্বিয়ামাহ’) শব্দটি আছে এটি সেই সূরা।
ইসলাম ধর্ম প্রচারকালীন সময় নবী মুহাম্মদকে কাফেররা ক্বিয়ামাত সম্পর্কে বিভিন্ন প্রকার প্রশ্ন করতো; এসকল প্রশ্নের উত্তরে এই সূরাটি অবতীর্ণ হয়।
এই সূরাটিতে মোট ৪০ টি আয়াত রয়েছে।
এই সূরায় কেয়ামতের কথা বলা হয়েছে। যারা পরকাল অবিশ্বাসী মূলত তাদের সম্পর্কেই এই সূরাটি নাজিল হয়েছে। এই সূরাটিতে কেয়ামতের অবশ্যাম্ভাবীতা সম্পর্কে বলা হয়েছে। সূরাটিকে দুটি ভাগে ভাগ করা হয়ঃ
১৬ থেকে ১৯ পর্যন্ত ৪ টি আয়াত ব্যতীত অবশিষ্ট আয়াতগুলো এর অংশ। এই আয়াতগুলো মূলতঃ কাফেরদের উদ্দেশ্য করে বলা হয়েছে, যাতে ক্বিয়ামাত সম্পর্কিত বিভিন্ন প্রশ্নের উত্তর রয়েছে।
এই ভাগটি ১৬ থেকে ১৯ নং আয়াতগুলো নিয়ে গঠিত। এগুলো নবী মুহাম্মদকে উদ্দেশ্য করে বলা হয়েছে।
এই সূরাটি কেয়ামত সম্পর্কে সন্দেহের অবসান ঘটিয়েছে। এই সূরায় বলা হয়েছে আগে কাফেরেরা ভাবত আমরা তো মরার পর পঁচে গলে যাব।তাহলে আল্লাহ তায়ালা কীভাবে আবার সৃষ্টি করবেন? কিন্তু কুরআনে বলা হয়েছে যে,আল্লাহ তায়ালা তাদের আঙ্গুলগুলো পর্যন্ত সন্নিবেশন করতে সক্ষম।তারা প্রশ্ন করে কেয়ামত কবে হবে?আল্লাহ তায়ালা বলেছেন যে (আমার ব্যক্তিগত ভাষায়) কেয়ামত সেদিন হবে যেদিন দৃষ্টি চমকে যাবে,সূর্য ও চাঁদ জ্যোতিহীন হয়ে যাবে,চাঁদ ও সূর্যকে একত্র করা হবে। তখন মানুষ বলবে পালানোর জায়গা কোথায়? কিন্তু তারা ঠাঁই পাবার জায়গা পাবে না একমাত্র আল্লাহর আরশে আযীম ছাড়া। সেখানে নেকব্যক্তিরা স্থান লাভ করবে? মূলত মানুষ ভবিষ্যতেও ধৃষ্টতা দেখাতে চায়। যার কারণে তারা এসব ব্যাপারে মাথা ঘামায়।সেদিন তারা জীবনে যা করেছে তা তাদেরকে দেওয়া হবে।কিন্তু তারা এসব পাওয়ার পরও অজুহাত পেশ করবে। নবীজি (সাঃ) এসব আয়াত মুখস্ত করার জন্য জিবরাঈল আঃ এর সঙ্গে ঠোঁট নাড়িয়ে পড়তেন।আল্লাহ তায়ালা এর প্রেক্ষিতে বলেন যে, হে নবী আপনার এভাবে পড়ার দরকার নেই। জিবরাঈল (আঃ) যা কিছু বর্ণনা করেন তার দিকে অনুসরণ করুন। মুখস্ত করানোর দায়িত্ব আমার। তবুও মানুষ পরকালকে উপেক্ষা করে। আর এসব অজুহাত এসবেরই কারণ। সেদিন নেককারেরা প্রভুর দিকে উজ্জ্বল মুখমন্ডল ফিরিয়ে রাখবে। আর বদকারেরা এর বিপরীতভাবে থাকবে। তারা নামাজ পড়েনি আল্লাহর ইবাদত করেনি। আর এসবের কারণে তাদের এই পরিণতি হবে। মানুষ মনে করে তাদের এভাবে ছেড়ে দেওয়া হবে। তারা স্খলিত বীর্য ছিল। অতঃপর তারা ছিল রক্তপিন্ড এবং আল্লাহ তাঁকে সুবিন্যস্ত করেছেন। আর সৃষ্টি করেছেন নারী ও পুরুষ। তাহলে কি এভাবে তিনি মৃত্যুর পর পুনরায় জীবিত করতে পারবেন না? অবশ্যই পারবেন। সুতরাং কেয়ামত অবশ্যই হবে। এ ই সূরা এসব বিষয় সম্পর্কেই বলা হয়েছে।
সানওয়ে পিরামিড
সানওয়ে পিরামিড মালয়েশিয়ার বন্দর সানওয়ে, সুবাঙ জায়ায় সেলাঙ্গর অবস্থিত একটি শপিং মল। সানওয়ে গ্রুপ কর্তৃক উন্নয়নকৃত এই মলটি জুলাই ১৯৯৭ সালে চালু করা হয়।
আলীমদ্দীন আহমেদ
আলীমদ্দীন আহমেদ () (? - ১৯২০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ঢাকায় হেমচন্দ্র ঘোষের (১৮৮৪ - ১৯৮০) গোপন বিপ্লবী দলের সদস্য ছিলেন। প্রথম বিশ্বযুদ্ধের সময় বিশিষ্ট বিপ্লবীরা ধরা পড়লেও যে অল্প কয়েকজন গোপনে সংগঠন বাঁচিয়ে রাখেন তিনি তাঁদের অন্যতম। ১৯২০ সালে যক্ষ্মারোগে অল্প বয়সেই মারা যান।
বিকর্ণ
বিকর্ণ মহাভারতের একটি ছোট কিন্তু নজরকাড়া চরিত্র।
ব্যাসদেবের আশীর্বাদে ধৃতরাষ্ট্র ও গান্ধারীর যে শতপুত্র জন্মগ্রহণ করে তাদের মধ্যে সবথেকে ধার্মিক ছিলেন বিকর্ণ। দুর্যোধনের ভাই হলেও তিনি তাঁর বাকি ভাইদের মত বদমেজাজি ও অহংকারী ছিলেন না। পান্ডবদের পাশাখেলায় পরাজয় হেতু সভামধ্যে দ্রৌপদীর বস্ত্রহরণের একমাত্র প্রতিবাদ করেছিলেন তিনিই। এর প্রতিবাদে এমনকি তিনি সেই সভাস্থল ত্যাগ করেন।
পরবর্তীতে কুরুক্ষেত্রের যুদ্ধেও তিনি কৌরব পক্ষের হয়ে বীর বিক্রমে যুদ্ধ করেন। ভীম কৌরবদের একশ ভাইকে বধ করবার প্রণ নিয়ে যখন কুরুক্ষেত্রকে প্রায় শ্মশানে পরিণত করেছেন তখন বিকর্ণ তার সম্নুখে দাঁড়িয়ে দ্বন্দের আহ্বান জানান, ভীম কিছুকাল ভাবেন তার সভার কথা মনে হতে তিনি বিকর্ণকে বলেন তুমি একমাত্র কৌরব যে জানে ধর্ম কি? তুমি সরে দাঁড়াও আমি তোমাকে বধ করতে চাই না। তুমি একমাত্র যে সেই সভায় একমাত্র দুর্যোধনের প্রতিবাদ করেছিলে।কিন্তু বিকর্ণ বলেন আজ আমার সরে যাওয়াটাও অধর্ম হবে, আমি জানি কৌরবদের এই যুদ্ধে জয়লাভ কোনোদিনিই হবে না যেহেতু বাসুদেব কৃষ্ণ পান্ডব পক্ষে আছে, কিন্তু আমি আমার ভাই এবং জ্যেষ্ঠ ভাই দুর্যোধনকে পরিত্যাগ করতে পারব না। আমি ধার্মিক কিন্তু বিভীষণ নই। আমাকে যুদ্ধ করতেই হবে।
লিঙ্গ অনুপাত অনুযায়ী রাষ্ট্রসমূহের তালিকা
মনুষ্য লিঙ্গ অনুপাত হল কোন নির্দিষ্ট জনসংখ্যায় মহিলা প্রতি পুরুষের সংখ্যা। এটি রাষ্ট্র বা অঞ্চল অনুযায়ী লিঙ্গ অনুপাতের তালিকা।
সারণীটি আসলে "দ্য ওয়ার্ল্ড ফ্যাক্টবুক" কে নির্দেশ করছে, অন্যথায় তথ্যসূত্রের উল্লেখ থাকবে। এটা মার্কিন যুক্তরাষ্ট্রের সি আই এ দ্বারা পরিগণিত মহিলা প্রতি পুরুষের লিঙ্গ অনুপাত। যদিও দ্য ওয়ার্ল্ড ফ্যাক্টবুক এবং নিজ নিজ রাষ্ট্রের জনগণনা অফিসের সংখ্যাতে অসামঞ্জস্য রয়েছে। পৃথিবীতে পুরুস/মহিলা আনিপাতের গড় ১.০১, যার মানে প্রতি (কম) ১.০০ জন মহিলায় (বেশি) ১.০১জন পুরুষ রয়েছে।
যেমন, "দ্য ওয়ার্ল্ড ফ্যাক্টবুক" এর ২০০১ সালের রিপোর্টে জন্মের সময়ে সুইজারল্যান্ডের লিঙ্গ অনুপাত হল ১.০৫, যেখানে, সুইজারল্যান্ডের ফেডেরাল অফিস অফ স্ট্যাটিস্‌টিক্স -এর রিপোর্টে জনগণনার জন্ম তথ্যের ভিত্তিতে জন্মের সময়ে সুইজারল্যান্ডের লিঙ্গ অনুপাত হল ১.০৭। "দ্য ওয়ার্ল্ড ফ্যাক্টবুক" এবং জনগণনার জন্ম পরিসংখ্যানের তথ্যের একই রকম আসামঞ্জস্য সুইডেন, নরওয়ে, আয়ারল্যান্ড, ভারত এবং জাপান এর ক্ষেত্রেও দেখা যাচ্ছে।
১ এর অধিক কোন লিঙ্গ অনুপাত, যেমন কিনা ১.১, এর মানে প্রত্যেক ১ জন মহিলায় পুরুষের সংখ্যা ১.১ জন (অর্থাৎ মহিলা অপেক্ষা পুরুষের সংখ্যা বেশি)। তেমনি ১ এর নিম্নে কোন লিঙ্গ অনুপাত, যেমন কিনা ০.৮, এর মানে প্রত্যেক ১ জন মহিলায় পুরুষের সংখ্যা ০.৮(অর্থাৎ পুরুষ অপেক্ষা মহিলার সংখ্যা বেশি)। অনুপাত ১ এর মানে হল পুরুষ এবং মহিলার সংখ্যা সমান।
প্রতি মহিলায় পুরুষের সংখ্যা:
বিষয়শ্রেণীঃজনপরিসংখ্যান
বিষয়শ্রেণীঃলিঙ্গ
লিঙ্গ অনুপাত
বিষয়শ্রেণীঃজনসংখ্যা
বিষয়শ্রেণীঃঅনুপাত
স্যান্ড্রা গোল্ডব্যাচার
স্যান্ড্রা গোল্ডব্যাচার (ইংরেজিতে: Sandra Goldbacher) (জন্ম ১৯৬০) একজন ব্রিটিশ চলচ্চিত্র নির্দেশক এবং কাহিনী নির্মাতা।
স্যান্ড্রা গোল্ডব্যাচার তার কর্মজীবন শুরু করেন দ্য অবজারভার, ফিলিপস, ইভিয়ান, জনি ওয়াকার এবং বেইলিস-এর মত বিভিন্ন বাণিজ্যিক প্রতিষ্ঠানের বিজ্ঞাপন নির্মাণের মধ্য দিয়ে। এরপর তিনি বিবিসি=এর একটি প্রামাণ্যচিত্র "বিল্ডিং সাইটস" এবং চ্যানেল ফোর এর বক্সিং বিষয়ক দুইটি প্রামাণ্যচিত্র নির্মাণ করে।
স্যান্ড্রা গোল্ডব্যাচারের নির্মাণ করা প্রথম চলচ্চিত্র "দ্য গভারনেস"। এতে অভিনয় করেছেন অভিনেত্রী মিনি ড্রাইভার। চলচ্চিত্রটি ১৯৯৯ সালে বাফটা পুরস্কারের জন্য মনোনীত হয়। ২০০১ সালে গোল্ডব্যাচারের দ্বিতীয় চলচ্চিত্র "মি উইথআউট ইউ" প্রকাশ পায়।েতে অভিনয় করেন অ্যানা ফ্রাই ও মিশেল উইলিয়ামস। এটির নির্মাণ কাজ গোল্ডব্যাচারের "দ্য গভারনেস"-এর আগে শুরু হলেও আর্থিক কারণে কাজ পিছিয়ে যায়। "মি উইথআউট ইউ" চলচ্চিত্রটি দুইজন কিশোরীর দ্বন্দ্বপূর্ণ সম্পর্ক নিয়ে নির্মিত। এটি গোল্ডব্যাচারের নিজের ব্যক্তিগত জীবনের কাহিনীর উপর নির্ভর করে রচিত। দুইটি চলচ্চিত্রেই ব্রিটিশ ইহুদীদের জীবনধারা এবং চরিত্র ফুটে উঠেছে।
২০০৭ সালে গোল্ডব্যাচার নির্মিত ব্যালেট সুজ চলচ্চিত্রটি বিবিসি ওয়ান-এ প্রচারিত হয়। এতে অভিনয় করেছেন এমা ওয়াটসন। ২০১২ সালে "দ্য আওয়ার" নামক টিভি সিরিজের দুইটি এপিসোড নির্দেশনা করেন। তাতে অভিনয় করেছিলেন ডমিনিক ওয়েস্ট।
ম্যাথু ব্রডরিক
ম্যাথু ব্রডরিক (ইংরেজিতে: Matthew Broderick; জন্ম ১৯৬২) একজন মার্কিন চলচ্চিত্র অভিনেতা। তিনি হাস্যরস চলচ্চিত্র "ফেরিস বুয়েলারস ডে অফ"-এ মূল চরিত্রে অভিনয়ের জন্য খ্যাতি অর্জন করেন। "দ্য লায়ন কিং" চলচ্চিত্রে তিনি কন্ঠস্বর দিয়েছিলেন। এছাড়া "দ্য প্রডিউসারস" চলচ্চিত্রের একটি গুরুত্বপূর্ণ চরিত্রে অভিনয়ের মাধ্যমেও তিনি সুখ্যাতি অর্জন করেন।
ম্যাথু ব্রডরিক দুইবার টনি অ্যাওয়ার্ড অর্জন করেছেন। প্রথমটি ১৯৮৩ সালে তার "ব্রাইটন বীচ মেমোয়েরস" চলচ্চিত্রে অভিনয়ের জন্য এবং দ্বিতীয়টি ১৯৯৫ সালের "হাউ টু সাক্সিড ইন বিজনেস উইথআউট রিয়ালি ট্রাইং"-এ গুরুত্বপূর্ণ ভূমিকার জন্য। এছাড়া "দ্য প্রডিউসারস" চলচ্চিত্রে অভিনয়ের জন্য তিনি টনি অ্যাওয়ার্ড ফর বেস্ট অ্যাক্টর পুরস্কারের জন্যও মনোনীত হন। ২০১৫ সাল নাগাদ ব্রোডরিক টনি অ্যাওয়ার্ড ফর বেস্ট ফিচারড অ্যাক্টর ইন এ প্লে পুরস্কারপ্রাপ্ত সর্বকনিষ্ঠ ব্যক্তি।
যতীশ গুহ
যতীশ গুহ () (১৯০৫ - ১৯৪৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি গুপ্ত বিপ্লবী দল কর্মীরূপে কাজ করেন এবং পরে ফরোয়ার্ড ব্লকের সংগে যুক্ত ছিলেন। কলকাতায় অন্তরীণ নেতাজী সুভাষচন্দ্র বসুর দেশ ত্যাগের ব্যাপারে সাহায্য করেন। ১৯৪২ সালে গ্রেপ্তার হন এবং দিল্লীর লালকেল্লায় বন্দি থাকেন। বন্দিদশায় নির্মম অত্যাচারের কারণে মারা যান।
যতীশ গুহ আনুমানিক ১৯০৫ সালে ঢাকায় জন্মগ্রহণ করেন। ঢাকায় শিক্ষালাভের পর তিনি কলকাতায় এসে ১৯৩০ সালে এম.এ. এবং ১৯৩১ সালে বি.এল. পাস করেন। বি.এল. পাস করার পর ছোট আদালতে ওকালতি শুরু করেন।
জ্যাক ব্ল্যাকহাম
জন ম্যাককার্থি ব্ল্যাকহাম (; জন্ম: ১১ মে, ১৮৫৪ - মৃত্যু: ২৮ ডিসেম্বর, ১৯৩২) ভিক্টোরিয়া প্রদেশের ফিটজরয় নর্থে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষকের দায়িত্ব পালন করেছেন। পাশাপাশি ডানহাতে ব্যাটিংয়ে পারদর্শীতা দেখিয়েছেন তিনি। এছাড়াও তিনি অস্ট্রেলিয়া দলকে নেতৃত্ব দিয়েছেন। ঘরোয়া প্রথম-শ্রেণীর ক্রিকেটে ভিক্টোরিয়া বুশর‌্যাঞ্জার্সের প্রতিনিধিত্ব করেন ‘ব্ল্যাক জ্যাক’ ডাকনামে পরিচিত জ্যাক ব্ল্যাকহাম।
মেলবোর্নের উপকণ্ঠে ফিটজরয় নর্থে সংবাদ প্রতিনিধি ‘ফ্রেডেরিক কেন ব্ল্যাকহাম’ ও ‘লুসিন্ডা’ দম্পতির সন্তান ছিলেন তিনি। ব্যাংকে কেরানির চাকুরী করেছেন তিনি। অস্ট্রালেশিয়া কলোনিয়াল ব্যাংকে অনেক বছর এ পদে নিয়োজিত ছিলেন। বলা হয়ে থাকে যে, তিনি তাঁর ঘন ও কালো দাড়ির জন্য গ্রাহকদের কাছে সমতা ও বিশ্বস্ততার পরিচয়সূচক হিসেবে পরিচিতি পান।
ষোল বছর বয়সে কার্লটন ক্রিকেট ক্লাবে ব্যাটসম্যান হিসেবে প্রথম একাদশে অন্তর্ভুক্ত হন। ১৮৭৪ সালে ভিক্টোরিয়া দলে প্রথম অংশ নেন। এরপর স্বয়ংক্রিয়ভাবে বিশ বছরের অধিককাল দলে অবস্থান করেন। প্রথমদিককার অন্যতম উইকেট-রক্ষক হিসেবে গ্লাভস পরিধান করে স্ট্যাম্পের খুব কাছে অবস্থান নিতেন তিনি। এমনকি ফাস্ট বোলিংয়ের ক্ষেত্রেও তিনি উইকেটের কাছে থাকতেন।
ইংল্যান্ড সফরে প্রথম আটটি অস্ট্রেলীয় ক্রিকেট দলের অন্যতম সদস্যের মর্যাদা পান। মার্চ, ১৮৭৭ সালে মেলবোর্ন ক্রিকেট গ্রাউন্ডে অনুষ্ঠিত খেলায় ইংল্যান্ড ক্রিকেট দলের বিপক্ষে প্রথম টেস্টে তাঁর অভিষেক ঘটে। এরপর ১৮৮২ সালে খ্যাতনামা অ্যাশেজ টেস্টে অংশ নেন তিনি। উইকেট-রক্ষণে তিনি শিল্পশৈলীর পরিচয় দিয়ে বিপ্লব আনেন ও ‘উইকেট-রক্ষকদের রাজপুত্র’ শিরোনামে আখ্যায়িত হন। খেলোয়াড়ী জীবনের শেষদিকে জাতীয় দলের অধিনায়কের দায়িত্ব পান।
১৮৭৬-৭৭ মৌসুমে মেলবোর্নে অনুষ্ঠিত টেস্ট ক্রিকেট ইতিহাসের প্রথম টেস্টে খেলার জন্য তিনি মনোনীত হন। অস্ট্রেলিয়ার শীর্ষস্থানীয় বোলার ফ্রেড স্পফোর্থ নিউ সাউথ ওয়েলসের দলীয় সঙ্গী বিলি মারডকের পরিবর্তে তাঁকে খেলতে নামানোয় মনঃক্ষুণ্ন হন ও খেলতে অস্বীকৃতি জানান। ঐ টেস্টে তিনি তিনটি ক্যাচ নেন ও প্রথম স্ট্যাম্পিং করেন। দ্বিতীয় ইনিংসে আলফ্রেড শয়ের অফ ব্রেক বলে টম কেন্ডলকে প্রথমবারের মতো স্ট্যাম্পিং করে এ কৃতিত্ব অর্জন করেন।
দলীয় সঙ্গীগণ তাঁকে ‘প্রিন্স অব উইকেট-কিপার্স’ বা ‘উইকেট-রক্ষকদের রাজপুত্র’ নামে আখ্যায়িত করতেন। ১৮৭৭ থেকে ১৮৯৪ পর্যন্ত অস্ট্রেলিয়ার নিয়মিত উইকেট-রক্ষক ছিলেন তিনি। ডানহাতি ব্যাটসম্যান হিসেবে ব্ল্যাকহাম নীচেরসারির কার্যকরী ভূমিকা রেখেছেন। চল্লিশ বছর বয়সে সিডনি ক্রিকেট গ্রাউন্ডে অ্যান্ড্রু স্টডার্টের ইংরেজ দলের বিপক্ষে সর্বশেষ টেস্টে অংশ নেন।
১৯৯৬ সালে অস্ট্রেলীয় ক্রিকেট হল অব ফেমে অন্তর্ভূক্ত দশজন খেলোয়াড়ের একজন ছিলেন তিনি। অন্যরা হচ্ছেন - ফ্রেড স্পফোর্থ, ভিক্টর ট্রাম্পার, ক্ল্যারি গ্রিমেট, বিল পন্সফোর্ড, স্যার ডোনাল্ড ব্র্যাডম্যান, বিল ও’রিলি, কিথ মিলার, রে লিন্ডওয়াল ও ডেনিস লিলি।
আশুতোষ কুইলা
আশুতোষ কুইলা () (১৯২৪ - ২৯ সেপ্টেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি বিদ্যুৎবাহিনী বিপ্লবী দলের সভ্য ছিলেন। ভারত ছাড় আন্দোলনকালে মহিষাদলে পুলিস স্টেশন আক্রমণের সময় পুলিসের গুলিতে শহীদ হন।
আশুতোষ কুইলার জন্ম পূর্ব মেদিনীপুর জেলার মাধবপুরে। তাঁর পিতার নাম জীবনচন্দ্র কুইলা। তিনি কল্যাণচক গৌরমোহন ইন্সটিটিউশনে দশম শ্রেণিতে পড়ার সময় ভারত ছাড় আন্দোলনে যোগ দেন। মাত্র আঠার বছর বয়সে তিনি শহীদ হন।
ডেভিড হেয়ম্যান
ডেভিড হেয়ম্যান (ইংরেজিতে: David Heyman; জন্ম ২৬ জুলাই, ১৯৬১) একজন ইংরেজ চলচ্চিত্র নির্মাতা এবং হেয়ডে ফিল্মস নামক চলচ্চিত্র নির্মাতা প্রতিষ্ঠানের কর্ণধার। ১৯৯৯ সালে হেয়ম্যান হ্যারি পটার-এর চলচ্চিত্ররূপ দেবার স্বত্ব পান, পরবর্তীতে তিনি হ্যারি পটার সিরিজের আটটি চলচ্চিত্র নির্মাণ করেন। গ্র্যাভিটি চলচ্চিত্রের জন্যে ২০১৩ সালে তিনি প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কারের জন্য মনোনীত হন। হ্যারি পটার অ্যান্ড দ্য প্রিজনার অব আজকাবান-এর পর আলফোনসো কুয়ারোনের সাথে হেয়ম্যানের যৌথভাবে নির্মিত দ্বিতীয় চলচ্চিত্র এটি।
শব্দকল্পদ্রুম
শব্দকল্পদ্রুম একটি সংস্কৃত অভিধান। রাধাকান্ত দেব (১৭৮৩-১৮৬৭) অভিধানটি সংকলন করেন এবং করুণাসিন্ধু বিদ্যানিধি এর সম্পাদনা করেন । ১৮০৩ সাল থেকে ১৮৫৮ সাল পর্যন্ত চল্লিশ বছর যাবত মোট আটটি খন্ডে এই অভিধানটি প্রকাশিত হয়। শব্দকল্পদ্রুম একটি কাল্পনিক বৃক্ষের নাম, যে বৃক্ষ মানুষের কামনা অনুযায়ী যে কোন কিছু প্রদান করতে পারে। শোনা যায় যে, সংস্কৃত ভাষায় এমন কোন শব্দ নেই যার অর্থ এই বইতে নেই।
অভিধানটি রাধাকান্ত দেবকে বিপুল সম্মাননা এনে দেয়। তিনি পন্ডিত মহলে ব্যাপক পরিচিতি লাভ করেন। ইংরেজ সরকার তাকে রাজা বাহাদুর উপাধীতে ভূষিত করে। একই সাথে তিনি Knight Commander of the Star of India খেতাব প্রাপ্ত হন। ব্রিটিশ ভারতে অফিস আদালত ও শিক্ষাপ্রতিষ্ঠানে শব্দকল্পদ্রুম একটি প্রয়োজনীয় গ্রন্থ হিসাবে বিবেচিত হত।
মোহিনীশঙ্কর রায়
মোহিনীশঙ্কর রায় () (২৩ জ্যৈষ্ঠ, ১২৮৫ - ২৫ আষাঢ়, ১৩৪৯ বংগাব্দ) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ময়মনসিংহের বিপ্লবী সংস্থা সাধনা সমিতির বিশিষ্ট কর্মী এবং হেমেন্দ্রকিশোর আচার্য চৌধুরীর বৈপ্লবিক কাজের অন্যতম সহকর্মী ছিলেন। বঙ্গভঙ্গ রদ এবং স্বদেশী আন্দোলনে উল্লেখযোগ্য অংশগ্রহণ করেন। প্রথম বিশ্বযুদ্ধের আগে দীর্ঘদিন অন্তরীণ ছিলেন। ১৯২১ সালে অসহযোগ আন্দোলনে যোগ দিয়ে কারারুদ্ধ হন। ছাড়া পেয়ে কংগ্রেস এবং যুগান্তর দলের সাথে যুক্ত থাকেন।
মোহিনীশঙ্কর রায়ের জন্ম কিশোরগঞ্জ জেলার কটিয়াদী উপজেলার গচিহাটায়।
মোহিনীশঙ্কর রায় ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।
শ্রী প্রীতম
শ্রী প্রীতম () ভারতের একজন সংগীত পরিচালক।
পিনাক ঘোষ
পিনাক ঘোষ(জন্ম: ২০ জানুয়ারি, ১৯৯৯) ময়মনসিংহ জেলায় জন্মগ্রহণকারী বাংলাদেশের একজন উদীয়মান ক্রিকেটার। একজন ব্যাটসম্যান হিসেবে ঘরোয়া প্রথম-শ্রেণীর ক্রিকেটে অংশ নিচ্ছেন।